Sistema integumentario

O sistema integumentario u de cobertor d'un animal ye constituito por a piel y atras estructuras derivatas como lo pelo, as escratas, as unglas y as glandulas sudoriparas. "Sistema integumentario" en National Library of Medicine - Medical Subject Headings.

A epidermis d'a piel ye formata fundamentalment por celulas de queratina estratificatas en cinco napas: o estrato basal (que se transforma por queratinización), o estrato espinoso, o estrato granuloso, o estrato lucido (con propiedaz hidrofugas) y o estrato cornio superficial, que tien celulas muertas que se desprenden.

Os pelos y as unglas creixen por acumulación de celulas de queratina en zonas d'a epidermis ditas respectivament foliclos pilosos y matrices unguials. A dermis d'a piel tien una napa con papilas y una napa reticular mas funda con fibroblastos que sintetizan colacheno y elastina que dan resistencia y elasticidat. Amás se troban musclos voluntarios y involuntarios.

As glandulas sudoriparas secretan sudor, as sebacias, sebo y as ceruminosas, a cera d'as orellas.

 Referencias 

Categoría:Sistema integumentario